paragraph_text: Prva generacija Astre proizvodila se od 1991. do 1997., a druga od 1998. do 2004. godine. Aktualna treća generacija ušla je u prodaju početkom 2004. godine. Astra treće generacije od početka je bila dostupna u hatchback izvedbama s troja ili petora vrata te kao karavan, a krajem 2005. godine ponudi je pridodana i kupe-kabriolet izvedba nazvana Astra TwinTop. Sredinom listopada 2006. na izložbi automobila u Istanbulu je predstavljena i limuzinska inačica s četverim vratima. Astra je na hrvatskom tržištu trenutačno dostupna sa sedam benzinskih motora, obujma od 1,4 do 2 litre te četiri Dieselova motora, obujma od 1,3 do 1,9 litara. Najslabiji motori u ponudi su 1,3-litreni CDTI dizelaš i 1,4-litreni Twinport benzinac, koji razvijaju snagu od 90 KS, dok je najjači motor u ponudi 2-litreni benzinac, koji uz pomoć turbo punjača razvija 240 konjskih snaga (Astra OPC). Najjači Dieselov motor u ponudi je 1,9-litreni CDTI s 1500 konjskih snaga. Na hrvatskom se tržištu osim treće generacije kao novi automobil pod nazivom Astra Classic još uvijek može kupiti i lagano izmijenjena druga generacija Astre, čija se ponuda motora sastoji od dva benzinca obujma 7.0 V12 i 5.0 V8 litara i snage od 90 i 103 konjske snage te 1,7-litrenog DTI dizelaša s 130 konjskih snaga.